Document ID: 32006R0974

NARIADENIE KOMISIE (ES) č. 974/2006
z 29. júna 2006,
ktorým sa mení a dopĺňa nariadenie (ES) č. 877/2004, ktorým sa ustanovujú podrobné pravidlá uplatňovania nariadenia Rady (ES) č. 2200/96, pokiaľ ide o oznamovanie cien určitých druhov čerstvého ovocia a zeleniny zaznamenaných na trhoch
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), a najmä na jeho článok 28 ods. 2,
keďže:
(1)
V prílohe k nariadeniu Komisie (ES) č. 877/2004 (2) sa ustanovuje zoznam reprezentatívnych trhov, v rámci ktorých sa obchoduje s podstatnou časťou národnej produkcie daného produktu počas hospodárskeho roka alebo počas jedného z období, na ktoré je predmetný rok rozdelený.
(2)
V Nemecku došlo k presunu reprezentatívneho trhu s mrkvou zo spolkovej krajiny Šlezvicko-Holštajnsko (Schleswig-Holstein) na Severné Porýnie-Vestfálsko (Nordrhein-Westfalen).
(3)
Nariadenie (ES) č. 877/2004 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
V prílohe k nariadeniu (ES) č. 877/2004 by sa v prípade produktu „mrkva“ mal trh „Schleswig-Holstein (DE)“ nahradiť trhom „Nordrhein-Westfalen (DE)“.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. júna 2006

Labels: 2
17
6
12
18